MLDataScientist/Wikipedia-uzbek-2024-05-01 huggingface dataset:
Yuriy Xodotov

Yuriy Nikolaevich Xodotov (1914-yil 20-yanvar, Sankt-Peterburg, Rossiya imperiyasi — 1990-yil 22-iyun, Moskva, SSSR) — sovet futbolchisi (darvozabon), murabbiy va funksioner. RSFSRda xizmat koʻrsatgan murabbiy (1971).

Faoliyati

Futbolchi 
Aktyor Nikolay Xodotov oilasida tugʻilgan. 1932-yilgacha oilasi bilan Berlinda yashagan. 1927-yildan maktab jamoasida darvozabon sifatida oʻynagan. Vataniga qaytgach, Leningrad metall zavodi jamoalarida oʻynadi. 1933-yildan 1937-yilgacha Moskvadagi Jismoniy tarbiya oliygohida oʻqigan va universitet jamoasida oʻynagan. „Traktor“ mashgʻulotlarida uning burni singan va darvozabonlik faoliyatini toʻxtatishga majbur boʻlgan.

Murabbiy 
1938-yilda oliy ligadagi eng yosh murabbiyga aylandi. 1939-yilda komsomolga qabul qilingan. Murabbiylik faoliyati davomida „Traktor“ (Stalingrad, 1938-1940, 1947-1948), „Spartak“ (Odessa, 1941), „Spartak“ (Podolsk, 1945-1946), „Dinamo“ (Saratov, 1946), Harbiy-dengiz floti (Moskva) klublarini boshqargan (1950-1951). „Spartak“ (Vilnyus, 1952-1953), „Konchi“ (Mosbass, 1954-1955), „Torpedo“ (Rostov-Don, 1956), „Paxtakor“ (Toshkent, 1957), "Konchi (Qaragʻanda, 1958), „Mehnat“ (Vladimir, 1959), „Spartak“ (Krasnodar, 1960), "Sementchi " (Belgorod, 1961). Bundan tashqari, 1967-yildan 1977-yilgacha „Vympel“ klubining (Kaliningrad, Moskva viloyati) yoshlar jamoalariga ustozlik qilgan.

Funksioner 
Toʻgʻridan-toʻgʻri jamoalarni boshqarishdan tashqari, 1939-yildan 1954-yilgacha SSSR sport qoʻmitasining futbol boʻlimining murabbiylar kengashi aʼzosi boʻlgan. Soʻnggi yillarda Moskva va Moskva viloyati futbol federatsiyasining murabbiylar kengashi aʼzosi edi. U sovet futbolini taktik jihatdan qayta tashkil etish, dublyorlik tizimini rivojlantirish va modernizatsiya qilishga katta hissa qoʻshgan deb ishoniladi.

Manbalar
I've Just Seen a Face

„I’ve Just Seen a Face“ () — „The Beatles“ ingliz guruhi ijro etgan qoʻshiq. Global miqyosda guruhning 1966-yil eʼlon qilingan „Help!“ albomiga kiritilgan, ammo Shimoliy Amerikada 1965-yilning dekabrida guruhning „Rubber Soul“ albomi tarkibida eʼlon qilingan. Qoʻshiqni Paul McCartney yozgan va ijro etgan, ammo muallif oʻlaroq Lennon–McCartney koʻrsatilgan. Qoʻshiq koʻtarinki ruhdagi sevgi balladasi boʻlib, unda bir koʻrishda sevib qolish holati haqida soʻz boradi. Qoʻshiq matnida qahramon his-tuygʻuga toʻlib toshib, ularni izhor qilishga qiynalayotgani hikoya qilinadi.

Tarona dastlab kantri va uestern uslubidagi pianino kompozitsiyasi oʻlaroq yozilgan va „Auntie Ginʼs Theme“ deb nomlangan. McCartney qoʻshiq matnini aktrisa Jane Asher bilan munosabalaridan ilhomlanib yozgani taxmin qilinadi. „The Beatles“ qoʻshiqni 1965-yilning 14-iyunida London shahridagi „EMI Studios“ studiyasida yozib olgan. Oʻsha kuni guruh „I'm Down“ hamda „Yesterday“ taronalarini ham yozib olgan. „I’ve Just Seen a Face“ qoʻshigʻida kantri hamda uestern janri bilan bir qatorda boshqa janrlar, jumladan, folk-rok, folk, pop-rok hamda blyugrass janrlari elementlari bor. Qoʻshiq bas-gitarasiz, uch akustik gitara, kichik baraban hamda marakas bilan ijro etilgan.

Bir necha taqrizchi „I’ve Just Seen a Face“ qoʻshigʻi ritmi va matni hamda McCartney ijrosini ijobiy baholagan va qoʻshiq yetarlicha eʼtibor qozonmaganini aytgan. „Rubber Soul“ albomining Amerika uchun moʻljallangan versiyasida „Drive My Car“ qoʻshigʻi oʻrnini „I’ve Just Seen a Face“ egallagani albom folk-rok asar oʻlaroq koʻrilishiga hissa qoʻshgan. „I’ve Just Seen a Face“ McCartney oʻzining „Paul McCartney and Wings“ guruhi bilan ijro etgan ilk qoʻshiqlarning biridir. Guruhning 1975—76-yilgi konsert turi davomida yozib olingan versiya „Wings over America“ jonli albomiga hamda 1980-yil suratga olingan „Rockshow“ konsert filmiga kiritilgan. Taronaning blyugrass janrida ijod qiluvchi bir necha guruh, jumladan, „Charles River Valley Boys“, „The Dillards“ hamda „New Grass Revival“ guruhlari kaver qilgan. Shuningdek, qoʻshiqni xonandalar George Martin, Holly Cole va Brandi Carlile ham ijro etishgan.

Manbalar

Snoskalar

Adabiyotlar

Havolalar 
 

Beatles qoʻshiqlari
Paul McCartney qoʻshiqlari
1965-yil qoʻshiqlari
Ingliz tilidagi qoʻshiqlar
Lennon–McCartney yozgan qoʻshiqlar
Ganj viloyati

Ganj viloyati — 1924 — 1927-yillarda mavjud boʻlgan maʼmuriy birlik. Viloyat Shayx Said voqealaridan so'ng tugatilgan va yerlari Bingo'l va Diyorbakir viloyatlari o'rtasida bo'lindi.

Etimologiyasi 
Ganj soʻzi forscha “xazina” degan maʼnoni anglatadi (gnj “genc”). Ozarbayjonning gʻarbida joylashgan va forslar tomonidan asos solingan Ganja shahri ham xuddi shu nomga ega. Bu so'z turkchaga 1936-yilda Ganj (ç harfi bilan) deb tarjima qilingan va Dara Xeniy shahrining rasmiy nomini olgan.

Tarixi 
1878-yilda Usmonlilar imperiyasidagi maʼmuriy hududlarga qayta o'zgartirish kiritish natijasida tashkil etilgan Bitlis viloyatiga bogʻlangan Yosh Sanjak 1924 — 1927-yillar orasida viloyatga aylantirildi. Ammo Shayx Said voqealari paytida Ganj shahar sifatida foydalanishga yaroqsiz holga kelib, xaritadan deyarli oʻchirib tashlangan. Bundan tashqari, Ganj viloyati tugatilgandan so'ng, Elazig'ga bog'langan tuman markazga aylantirilgan.

Tumanlar

Markaziy tuman (Ganj) 
Geografik jihatdan u Dara Xeniy shahridan 30 kilometr sharqda va hozirgi Solhan - Ganj tumani chegarasida, Murat daryosi bo'yida joylashgan. 1927-yilda markaziy okrug maqomi tugatilib, qishloq maqomiga tushirildi. Qishloqning hozirgi nomi - Kale.

Cholik (Chapakchur) 
1927-yilgacha Ganj viloyatning bir tumani edi. Viloyat 1927-yilda tugatilgandan so'ng, Chapakchur Elazig' viloyatining tuman markaziga aylandi. Keyinchalik, 1929-yilda o'sha paytda yangi tashkil etilgan Mush viloyatining tuman markaziga aylantirilgan. 1936-yilda uning nomi Bingo'l deb o'zgartirildi va shahar markaziga aylantirildi.

Birlashishi 
1927-yilda Diyarbakir viloyati bilan birlashgan.

Yana qarang 

 Gench, Bingol
 Solhan, Bingol
 Bingol
2021-yilgi FIA Formula 3 chempionati

2021-yilgi FIA Formula 3 chempionati Formula 3 poygachilari uchun oʻtkazilgan chempionat boʻlib, uning tashkil etilishiga Xalqaro avtomobil federatsiyasi (FIA) ruxsat bergan. Ushbu mavsum Formula 3 poygasining oʻn ikkinchi va FIA Global Pathway poygasining uchinchi mavsumi boʻldi. Chempionat o‘ziga xos koʻp bosqichli bo‘lgani uchun unda qatnashgan barcha jamoalar va haydovchilar bitta avtomobil, Dallara F3 2019da ishtirok etishgan. Chempionat yetti bosqich va yigirma bir poygadan iborat boʻldi. 2021-yilgi FIA Formula 3 chempionati may oyida Ispaniya Gran-prisi bilan boshlandi va sentyabr oyida Rossiya Gran-prisining bilan yakunlandi.

Dennis Hauger ushbu chempionatdagi ishtirokining ikkinchi yilida 2021-yilgi FIA F3 chempioniga aylandi. Qishda Hitech Gran-prisidan Prema Racingga koʻchib oʻtgan Hauger Barselonada pol pozitsiyasini egalladi, ammo 2-poyganing soʻnggi davralarida boʻlgan toʻqnashuv uni seriyadagi dastlabki gʻalabasidan mahrum qildi. Shunga qaramay, Hauger yakshanba kuni 3-poygada gʻalaba qozondi va chempionat peshqadamligini oʻz zimmasiga oldi. 205 ball jamlagan Dennis Hauger eng yaqin taʼqibchisini 27 ball ortda qoldirib ketdi.

Jack Doohan 179 ball bilan chempionatda ikkinchi oʻrinni egalladi. Red Bull jamoasidagi hamkasbi Hauger singari, Doohan ham mavsum davomida toʻrtta gʻalaba qozondi. Belgiyada Doohan 2 va 3 poygalarida gʻalaba qozonganidan soʻng oʻziga xos rekor oʻrnatdi yaʼni bir dam olish kunlarida ikkita gʻalaba qozongan birinchi poygachiga aylandi.

Jamoalar va poygachilar 

Chempionat o‘ziga xos koʻp bosqichli bo‘lgani uchun barcha jamoalar Pirelli tomonidan ishlab chiqilgan bir xil Dallara F3 2019 shassisi va shinalardan foylanashdi. Har bir mashina Mecachrome tomonidan ishlab chiqilgan 3,4 L (207 kub dyuym) V6 dvigateli bilan jihozlangan.

Tafsilot 

Prema Racing yangi poygachilardan oʻz tarkibiga yangi ishtirokchilarni jalb qildi.

Chempionat jadvali

Ball 

1 va 2 poyga
Eng yaxshi 10 ta ishtirokchiga ball berildi. Kuchli 10 talikdan joy olgan va eng tez aylanib o‘tgan poygachiga ikki ochko berildi.

3-poyga
Eng yaxshi oʻnta oʻrin egalariga ball berildi. Bonus ballar ham berildi.

 S/O — Start ololmadi
 S/Oʻ — Saralashdan oʻtolmadi
 DSK — Diskvalifikatsiya
 I/E — Ishtirok etmadi
 CH/K — Chiqib ketdi

Manbalar

Havolalar 
 

FIA Formula 4 chempionati
2022-yilgi FIA Formula 3 chempionati

2022-yilgi FIA Formula 3 chempionati Formula 3 poygachilari uchun tashkil etilgan chempionat boʻlib, Xalqaro avtomobil federatsiyasi (FIA) tomonidan ruxsat etilgan holda oʻtkazildi. Chempionat Formula 3 poygasining oʻn uchinchi va FIA Formula 3 chempionati nomi ostida oʻtkazilgan toʻrtinchi mavsum boʻldi. Bu ochiq gʻildirakli poyga avtomobillari uchun boʻlib, FIA Global Pathway doirasida tashkil etilgan uchinchi mavsum boʻldi.

Trident jamoasi 2021-yilgi mavsumning soʻnggi turida chempionlikni qoʻlga kiritib, amaldagi jamoalar chempioni sifatida chempionatga qoʻshildi. Biroq 2022-yilda ularni Prema Racing magʻlub etdi. Prema Racing uchinchi bor ushbu unvonga ega chiqdi.

ART Gran-prixda ishtirok etgan Victor Martins poygachilar chempionligini qo‘lga kiritib, Zane Maloney (Trident) va Oliver Bearmanlarni (Prema) ortda qoldirdi. Mavsum yakunida umumiy 139 ball toʻplagan Victor Martins jamoasining uchinchi pogʻonadan joy egallashiga munosib hissa qoʻshdi.

Jamoalar va poygachilar 

Chempionat o‘ziga xos koʻp bosqichli bo‘lgani uchun chempionatda qatnashgan barcha jamoalar va poygachilar bir xil, Dallara F3 2019 mashinasida ishtirok etishgan. 2022-yilgi mavsumda yangi shassi taqdim etilishi kerak edi, ammo bu o‘zgarish COVID-19 pandemiyasi tufayli kiritilgan xarajatlarni kamaytirish choralari tufayli to‘xtatildi.

Tafsilotlar 

2021-yilgi jamoalar chempioni Trident oʻzining ikkita poygachisi Formula 2ga oʻtib ketganligi tufayli Jtarkibni yangiladi. Shuningdek, Virtuosi Racing va MP Motorsport jamoalari ham transferlar qildi.

Chempionat jadvali

Ball 

1 va 2 poyga
Eng yaxshi 10 ta ishtirokchiga ball berildi. Kuchli 10 talikdan joy olgan va eng tez aylanib o‘tgan poygachiga ikki ochko berildi.

3-poyga
Eng yaxshi oʻnta oʻrin egalariga ball berildi. Bonus ballar ham berildi.

 S/O — Start ololmadi
 S/Oʻ — Saralashdan oʻtolmadi
 DSK — Diskvalifikatsiya
 I/E — Ishtirok etmadi
 CH/K — Chiqib ketdi

Manbalar

Havolalar 
 

FIA Formula 4 chempionati
2023-yilgi FIA Formula 3 chempionati

2023-yilgi FIA Formula 3 chempionati bu Formula 3 poygachilari uchun tashil etiladigan chempionat bo‘lib, Xalqaro avtomobil federatsiyasi (FIA) tomonidan ruxsat etilgan holda, maʼlum bir darajadagi rejalashtirilgan yangiliklar bilan oʻtkazilishi belgilangan. Chempionat Formula 3 poygasining oʻn toʻrtinchi mavsumi va FIA Formula 3 chempionati nomi ostida oʻtkaziladigan beshinchi mavsum boʻladi. Bu ochiq gʻildirakli poyga mashinalaridan foydalangan holda boʻlib oʻtadi. FIA Global Pathway formula poygasining tizimida olngan qoidalar asosida tashkil etiladi. 2023-yilgi FIA Formula 3 chempionati FIA Formula 1 jahon chempionatini qo‘llab-quvvatlash maqsadida o‘tkaziladi. Chempionat o‘ziga xos koʻp bosqichli bo‘lgani uchun chempionatda ishtirok etuvchi barcha jamoalar va poygachilar bir xil, Dallara F3 2019 avtomobilini boshqaradi.

Prema Racing jamoasi 2022-yilgi mavsumning soʻnggi turida chempionlikni qoʻlga kiritib, amaldagi jamoalar chempioni sifatida ushbu mavsumda ishtirok etadi.

Jamoalar va poygachilar 

Quyidagi jamoalar va poygachilar 2023-yilgi chempionatda qatnashish uchun shartnoma tuzdilar. Chempionat o‘ziga xos koʻp bosqichli bo‘lgani uchun barcha jamoalar Pirelli tomonidan ishlab chiqilgan bir xil Dallara F3 2019 shassisi va shinalarida bilan raqobatlashadi. Har bir mashina Mecachrome tomonidan ishlab chiqilgan 3,4 L (207 kub dyuym) V6 dvigateli bilan jihozlangan.

Chempionatdagi oʻzgarishlar 

Jamoalar chempioni Prema Racing Paul Aron bilan shartnoma imzoladi. U FIA Formula 2 chempionatiga boradigan Jak Crawfordni oʻrniga keldi.

Trident jamoasi Formula mintaqaviy Yevropa chempionati ishtirok etgan Gabriel Bortoletoni safiga qoʻshib oldi.

Victor Martins 2022-yilgi chempionlik gʻalabasidan soʻng ART Gran-prixni va seriyani tark etadi.

Kalendar

Manbalar

Havolalar 
 

FIA Formula 4 chempionati
Fabio Castellano

Fabio Castellano() (1998-yil 14-martda tugʻilgan) — italiyalik professional futbolchi. Fabio Castellano hozirgi kunda Italiya C seriyasining „Imolise“ klubida yarim himoyachi sifatida oʻynaydi.

Fabio Castellano oʻzining futbolchilik faoliyatini „Atalanta“ klubida boshlagan. Fabio Castellano olti yoshida futbol oʻynay boshlagan („Atalanta“ klubida), lekin hech qachon klubda yuqori darajadagi oʻyin koʻrsatmagan. Fabio Castellano 2017-yilda „Ascoli“ klubi bilan shartnoma imzolashdan oldin „Pro Vercelli“ klubida (ijara asosida) oʻynayotganida professional debyutini amalga oshirgan.

Klublardagi oʻyin faoliyati

Atalanta 
Fabio Castellano „Atalanta“ akademiyasi bitiruvchisi boʻlib, u klubga olti yoshida qoʻshilgan edi. 2014-yilda Fabio Castellano „Atalanta“ klubida qolish uchun „Manchester United F.C.“, "Chelsea F.C.", „Inter“ va "Milan" klublaridan kelgan takliflarni rad etganidan soʻng, ommaviy axborot vositalarining qiziqishiga va keng miqyosda yoritilishiga sabab boʻldi.

"Pro Vercelli" klubiga ijara 
2016-yil iyul oyida B seriya vakili „Pro Vercelli“ klubi Fabio Castellanoni ijaraga olganini tasdiqladi. Fabio Castellano „Pro Vercelli“ klubdagi debyutini 22-oktyabr kuni o‘tkazdi va „Hellas Verona F.C.“ klubiga 3:0 hisobida mag‘lub bo‘lgan oʻyinda Simone Emmanuelloning oʻrniga 80-daqiqada zaxiradan maydonga tushdi. 2017-yilning yanvarida „Atalanta“ "Juventus" bilan Castellanoni sotish boʻyicha kelishuvga erishgani va futbolchi mavsumning qolgan qismida „Pro Vercelli“ klubida qolishi haqida xabarlar tarqaldi. Ammo keyinroq maʼlum boʻldiki, „Atalanta“ va „Juventus“ transfer bozori yopilishidan oldin kerakli hujjatlarni taqdim eta olmagan.

Ascoli 
2017-yilning 30-avgustida Fabio Castellano B seriya vakili „Ascoli“ klubi bilan 3 yillik shartnoma imzoladi. Fabio Castellano „Ascoli“ klubidagi debyutini 2018-yilning 17-martida o‘tkazdi va „Ternana“ klubi ustidan 2:1 hisobida g‘alaba qozongan o‘yinda zaxiradan maydonga tushdi.

"Juve Stabia"klubiga ijara 
Fabio Castellano 2018-2019-yilgi mavsum uchun 2018-yining 29-avgustida C seriya vakili „Juve Stabia“ klubiga ijara asosida oʻtdi.

Alessandria 
2019-yil 15-iyulda Fabio Castellano C seriya vakili „Alessandria“ klubi bilan 2 yillik shartnoma imzoladi.

Livorno 
Fabio Castellano 2021-yil 1-fevralda „Livorno“ klubida oʻz faoliyatini davom ettirishga qaror qildi.

Pistoiese 
Fabio Castellano 2021-yil 25-avgustida „ Padova“ klubiga qoʻshildi va „Pistoiese“ klubi tarkibiga ijara asosida qoʻshildi.

Xalqaro oʻyinlardagi faoliyati

Italiya yoshlar terma jamoasi 
Fabio Castellano Italiya terma jamoasi safida turli yosh darajasida maydonga tushib Italiya sharafini himoya qilgan. Fabio Castellano 2015-yilning 13-avgust kuni Bolgariya terma jamoasi bilan 0:0 hisobidagi durang oʻyinda „Atalanta“ klubidagi jamoadoshi Simone Mazzocchi bilan birga Italiya terma jamoasi safida debyut oʻyinini oʻtkazdi.

Faoliyat statistikasi

Manbalar 

Italiya futbolchilari
Yashayotgan insonlar
1998-yilda tugʻilganlar
Futbolchilar
Daniele Ragatzu

Daniele Ragatzu () (1991-yil 21-sentyabrda tugʻilgan) — italiyalik professional futbolchi. Daniele Ragatzu hozirgi kunda Italiya C seriyasining vakili „Olbia“ klubida hujumchi sifatida faoliyat yuritadi.

Klublardagi oʻyin faoliyati

Caliari 
Sardiniyalik Daniele Ragatzu „Caliari Calcio“ klubida yoshligidan boshlab futbol oʻynaygan.Daniele Ragatzu 2009-yilning 1-martida „Torino“ga qarshi oʻyinda A Seriyadagi birinchi uchrashuvini oʻtkazdi. Daniele Ragatzu 2009-yil 10-aprel kuni A seriyadagi ilk golini „Fiorentina“ klubi darvozasiga kiritdi. 2009—2010-yilgi mavsumda Ragatzu A Seriyada 2 ta, 2010-yil 3-aprelda "Milan " klubi darvozasiga bitta gol urdi.

Verona 
2013-yil 8-yanvarda „Verona“ klubi Daniele Ragatzu bilan bir yarim yillik shartnoma imzoladi. Xuddi shu transfer oynasida Daniele Ragatzu „Pro Vercelli“ klubi uchun ijarag berildi.

„Verona“ klubi 2013-yilda ikkinchi oʻrinni egallagan holda A Seriyani yakunladi. Daniele Ragatzu A Seriyaning 2013—2014-yilgi mavsumida „Verona“ klubi safida 32-raqamli futbolka bilan faoliyatida davom ettirgan.

Biroq, 2014-yil 20-yanvarda Daniele Ragatzu vaqtinchalik shartnoma asosida B Seriya vakili „Lanciano“ klubiga ijara asosida oʻtkazildi.

Pro Vercelli 
Daniele Ragatzu 2014-yining yozida „Pro Vercelli“ klubi bilan shartnoma imzoladi.

Daniele Ragatzu 2014—2015-yilgi mavsumda B seriya vakili „Pro Vercelli“ klubi uchun 23-raqamli futbolkada maydonga tushdi.

Rimini 
2015-yilning 17-iyulida Daniele Ragatzu va „Pro Vercelli“ klubi ikki tomon oʻrtasidagi oʻyinchi shartnomasini bekor qilishga kelishib oldilar. Xuddi shu transfer oynasida „Rimini“ klubi Daniele Ragatzu bilan shartnoma imzoladi. Ragatzu 2016-yilning 1-fevralida chap oyog‘idan operatsiya qilindi.

Mavsum oxirida „Rimini“ klubi moliyaviy qiyinchiliklar tufayli professional ligadan chetlatildi.

Olbia 
Daniele Ragatzu 2016-yilning 16-iyulida Pro-Liganing yangi jamoasi „Olbia“ klubi tarkibiga qoʻshildi.

"Cagliari" klubiga qaytish 
2018-yilning 29-yanvarida Daniele Ragatzu „Cagliari“ klubi bilan 2021-yilgacha shartnoma imzoladi. „Cagliari“ klubi Daniele Ragatzuni 2019-yilning 30-iyuniga qadar „Olbia“ klubiga ijaraga berdi.

"Olbia" klubiga qaytish 
Daniele Ragatzu 2020-yilning 10-noyabrida 2020—2021-yilgi mavsum oxirigacha „Olbia“ klubida faoliyatini davom ettirdi. 2021-yil 14-mayda Daniele Ragatzu 2021—2022-yilgi mavsum uchun shartnomasini uzaytirdi.

Manbalar 

Serie A futbolchilari
Futbol assotsiatsiyasi hujumchilari
Italiya futbolchilari
Yashayotgan insonlar
1991-yilda tugʻilganlar
Ivica Ivušić

Ivica Ivushić() (1995-yil 1-fevralda tugʻilgan) — xorvatiyalik futbolchi, NK Osijek jamoasida darvozabon sifatida oʻynaydi. Xalqaro maydonda Xorvatiya terma jamosi sharfini himoya qiladi.

Klubdagi faoliyati 
Xorvatiyaning Rijeka shahrida tugʻilgan Ivica Ivušić yoshlikdagi faoliyatini mahalliy „Rijeka“ futbol klubida boshlagan. U 2009-yilda Italiyaning "Internazionale" futbol akademiyasiga qoʻshilgan va akademiyada sakkiz yil davomida salohiyatini oshirgan. 2014-yilning iyul oyida Ivica Ivušić Lega Pro klubi Pratoga ijaraga berilgan. 2014-yil 30-avgustda u San-Marino Kalsio jamosiga qarshi oʻyinda debyut qilgan. Keyinchalik Ivica Ivušić 2015-yil 17-avgustda Prva HNL Istra 1961 jamoasiga qoʻshilgan. Italyan akademiyasi Ivica Ivušićni Istraliklarga 75.000 yevro evaziga sotgan. Istra jamoasida bir nechta mavsum oʻtkazganidan soʻng, 2018-yil 18-yanvar kuni Gretsiyaning „Olimpiacos“ klubi Ivica Ivušićni nomaʼlum toʻlov evaziga shartnoma imzolab jamoa tarkibiga qoʻshib olganini eʼlon qilgan.

2018-yilning 12-iyunida Ivica Ivušić Xorvatiyaga qaytgan. Gretsiya jamoasi darvozabonni 200.000 yevro evaziga NK Osijek jamoasiga sotgan. Ivica Nk Osijek jamosi bilan to‘rt yillik shartnoma imzolab jamoa tarkibiga qoʻshilgan.

Xalqaro faoliyati 
U 2021-yilning 4-sentyabr kuni Slovakiya futbol terma jamosiga qarshi Jahon chempionati saralash o‘yinida Xorvatiya terma jamoasi safida debyut qilgan va safarda kechgan uchrashuvda Xorvatiya terma jampaosi 1:0 hisobida g‘alaba qozongan. Ivušić o‘z darvozasi daxlsizligini saqlab qolgan. Bugungi kungacha Ivica Ivušić terma jamoa safida 5 marotaba oʻyinga tushgan.

Faoliyat statistikasi

Klub

Xalqaro

Manbalar 

Italiyadagi muhojir futbolchilar
Xorvatiya futbolchilari
Yashayotgan insonlar
1995-yilda tugʻilganlar
Sargent Archa

Sargent Archa () — sarvdoshlar oilasiga mansub oʻsimliklar turi. Rossiya Qizil kitobiga kiritilgan. Rus tilidagi adabiyotda bu tur koʻpincha Sargentning Archasi deb ataladi.

Rossiya Federatsiyasining Qizil kitobida bu takson bir tur hisoblanadi, lekin ingliz tilidagi manbalarga koʻra, bu takson Xitoy archa turlarining xilma-xilligi darajasiga ega.

Takson Charlz Spreg Sargent sharafiga nomlangan (,1841-1927). Charlz Spreg Sargent amerikalik botanik va dendrolog.

Tarqatish 
Rossiya hududida Saxalin va Kuril orollarida joylashgan. Shuningdek, Yaponiya (Xokkaydo, Xonsyu, Kyushu), Koreya, Xitoy, Tayvanda ham uchraydi.

Tabiiy sharoitda u qoyalarda, toshli yonbagʻirlarda, togʻlarning shagʻalli qirgʻoqlarida va dengiz qirgʻoqlarida oʻsadi, uni dengiz yaqinidagi qumda ham guruhlarda topish mumkin.

Sargent Archa qurgʻoqchilikka chidamli, tuproqqa chidamli, sovuqqa chidamli, tuproqni himoya qiluvchi xususiyatlarga ham ega.

Botanika tavsifi 
Sargent Archa, Ikki uyli oʻsimlik. Balandligi, qoida tariqasida, 0,8 m gacha; toj diametri — 2-3 m.

Ignalilar chigʻanoqli, koʻk-yashil, yosh kurtaklar ustida och yashil, kuchli tutashgan va bir-biriga mahkam yopishgan.

Konusning rezavorlari mayda, diametri 5-7 mm, toʻq koʻk yoki qora, 2-3 deyarli uchburchak urugʻli, changlanishdan ikki yil oʻtgach pishib yetiladi.

Ahamiyati va qoʻllanilishi 
Yevropada 1892-yildan beri kiritilgan. Buyuk Pyotrning botanika bogʻida Sargent Archa oʻsadi va meva beradi.

Koʻchatlarda u juda bezaklidir. Daraxtning yogʻochlari chirishga chidamli.

Manbalar
Rosa woodsii

Rosa Woodsii — yovvoyi atirgul turlarining biri boʻlib, Vuds atirgul, ichki atirgul oddiy yovvoyi atirgul, tog 'atirgul, nok atirgul va dasht atirgullari kabi bir qancha nomlari bilan mashhur.

Tarqalishi va yashash joyi 
Uning vatani Shimoliy Amerika hisoblanib, shu jumladan Kanada va Alyaskaning katta hududida hamda AQShning gʻarbiy va markaziy qismlarida keng tarqalgan. Ochiq oʻrmonlar, tekisliklar, soy boʻylari, toshli yonbagʻirlar va kimsasiz hududlar kabi turli xil yashash joylarida oʻsadi.

Sierra Nevadasda u 11-200 fut (3400 metr) gacha boʻlgan balandliklarda oʻsadi. Aralash ignabargli oʻrmonlarda, yuqori togʻli oʻrmonlarda va subalp oʻrmonlarida nam, toshloq tuproqlarda yovvoyi turlarini uchratish mumkin.

Tavsifi

Oʻsish shakllari 
Rosa Woodsii — balandligi uch metrgacha oʻsadigan koʻp yillik buta hisoblanadi. Butalarning tanasi katta, zich muhitdagi chakalakzorlarni hosil qilishi mumkin. Oʻsimlik urugʻi shanol yoʻli bilan yoki jinsiy yoʻl bilan koʻpayib, ildiz bachkilaridan koʻkarib chiqadi, hamda, qatlamlanib, ildiz soʻrgʻichlari hosil qilib vegetativ yoʻl bilan ham koʻpayishi mumkin.

Barglari va poyalari 
Poyasi toʻgʻri, qizil rangli kulrang-jigarranggacha boʻlib, tikanli tuzilgan. Bargli yaproqchalari har birining uzunligi 5 santimetrgacha boʻlgan bir nechta keng enli oʻtkir tishli yaproqlardan iborat.

Gullashi va mevai 
Inflorescence — pushti rangli har qanday soya joylarda oʻsuvchi, beshpansa bargli va uzunligi 2,5 santimetrgacha boʻlgan bir necha xushboʻy gullardan iborat. Gullari may oyidan iyul oyigacha gullaydi va koʻplab stamens va pistillar hosil qiladi. Meva uzunligi bir santimetrdan ortiq boʻlishi mumkin boʻlgan qizil gulli boʻlib, avgustdan sentyabrgacha pishib yetiladi Ularni isteʼmol qilish, hamda, choy yoki dori sifatida ishlatish mumkin.

Manbalar

Havolalar 

 Jepson Qoʻlda ishlov berish — Rosa woodsii
 Vashington Burk muzeyi
 Janubi-gʻarbiy Kolorado yovvoyi gullari
 Rosa woodsii
 Yovvoyi atirgullar

Gullar
Atirgullar
Oʻsimliklar
Biologiya
Botanika
Madaniy oʻsimliklar
Amerika o'simliklari
Kanada o'simliklari
Yovvoyi o'simliklar
Shimoliy Amerika florasi